Πολύδαμνα

Στην ελληνική μυθολογία, η Πολύδαμνα είναι η γυναίκα του Αιγύπτιου βασιλιά Θώνος, η οποία φιλοξένησε τον Μενέλαο και την Ωραία Ελένη όταν επέστρεφαν από την Τροία.

Η Πολύδαμνα ήταν συλλέκτρια θεραπευτικών βοτάνων και είχε τότε δωρίσει μερικά είδη τους στην Ελένη, το ένα από τα οποία, που απάλυνε τη λύπη και τον θυμό, έρριξε η τελευταία στο κρασί του Τηλεμάχου. Άλλα βότανα τα χρησιμοποίησε για να προφυλαχθεί από τα πολυάριθμα φίδια που κατοικούσαν στο νησί Φάρος. Η Πολύδαμνα είχε οδηγήσει την Ελένη στο νησί αυτό προκειμένου να την προφυλάξει από τις ερωτικές διαθέσεις του ΘώνοςPierre Grimal: Λεξικό της Ελληνικής και Μυθολογίας, University Studio Press, Θεσσαλονίκη 1991, ISBN 960-12-0273-0, σ.571.

Στην Οδύσσεια του Ομήρου, η Ελένη ρίχνει στον οίνο του Μενέλαου και του Τηλέμαχου ένα νηπενθές φάρμακο (φάρμακο που απαλλάσσει από την λύπη) το οποίο προμηθεύτηκε από την ΠολύδαμναΟμήρου Οδύσσεια, ραψωδία δ, στ.228
ἔνθ' αὖτ' ἄλλ' ἐνόησ' Ἑλένη Διὸς ἐκγεγαυῖα· 
αὐτίκ' ἄρ' εἰς οἶνον βάλε φάρμακον, ἔνθεν ἔπινον, (στίχος 220)
νηπενθές τ' ἄχολόν τε, κακῶν ἐπίληθον ἁπάντων. 
ὃς τὸ καταβρόξειεν, ἐπὴν κρητῆρι μιγείη, 
οὔ κεν ἐφημέριός γε βάλοι κατὰ δάκρυ παρειῶν, 
οὐδ' εἴ οἱ κατατεθναίη μήτηρ τε πατήρ τε, 
οὐδ' εἴ οἱ προπάροιθεν ἀδελφεὸν ἢ φίλον υἱὸν 
χαλκῷ δηϊόῳεν, ὁ δ' ὀφθαλμοῖσιν ὁρῷτο. 
τοῖα Διὸς θυγάτηρ ἔχε φάρμακα μητιόεντα, 
ἐσθλά, τά οἱ Πολύδαμνα πόρεν, Θῶνος παράκοιτις, 
Αἰγυπτίη, τῇ πλεῖστα φέρει ζείδωρος ἄρουρα 
φάρμακα, πολλὰ μὲν ἐσθλὰ μεμιγμένα, πολλὰ δὲ λυγρά, (στίχος 230)
ἰητρὸς δὲ ἕκαστος ἐπιστάμενος περὶ πάντων 
ἀνθρώπων· ἦ γὰρ Παιήονός εἰσι γενέθλης. .

 Παραπομπές 

 Πηγές 
 Κρουσίου: Λεξικόν Ομηρικόν, διασκευή από την έκτη γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901, σελίδα 743

Πολυδάμνα